cyanic-selkie/wikianc huggingface dataset:
செயற்கை அறிவுத்திறனின் வரலாறு
அவர்கள் தாங்கள் எதிர்கொண்ட சில சிக்கல்களின் கடுமையைக் கண்டுணரவில்லை. 1974 இல், இங்கிலாந்தின் சர் ஜேம்ஸ் லைட்ஹில்லின் திறனாய்வுக்கு மறுவினையாகவும் அதிக உற்பத்தித்திறனுடைய திட்டங்களுக்கு நிதியளிக்குமாறு காங்கிரஸ் கொடுத்த நெருக்கடியினாலும் U.S. மற்றும் பிரிட்டிஷ் அரசாங்கங்கள், சிறந்த இலக்கற்ற மற்றும் விளக்கவியல் சார்ந்த AI ஆராய்ச்சிகள் அனைத்தையும் நிறுத்தின, இது முதல் AI முடக்க காலம் உருவாக வழிவகுத்தது.
80களின் தொடக்கத்தில், expert systems, இன் வர்த்தக வெற்றியால், AI ஆராய்ச்சியானது மீண்டும் உயிரூட்டப்பட்டது, இது ஒன்று அல்லது அதற்கு மேற்பட்ட மனித நிபுணர்களின் அறிவு மற்றும் பகுத்துணரும் திறன் ஆகியவற்றை உருவாக்கக்கூடிய AI நிரலின் ஒரு வடிவமாகும். 1985 க்குள், AI சந்தையானது ஒரு பில்லியன் டாலர்களைத் தொட்டது, இதனால் அரசாங்கங்கள் மீண்டும் நிதியளிக்கத் தொடங்கின. சில ஆண்டுகளுக்குப் பின்னர், 1987 இல் Lisp கணினிச் சந்தை வீழ்ச்சியடையத் தொடங்கியதால், AI மீண்டும் மிகத்தாழ்வான நிலைக்குத் தள்ளப்பட்டது, இதனால் இரண்டாம், நீண்டகாலம் நிலைக்கக்கூடிய AI முடக்க காலம் தொடங்கியது.
90களிலும் 21 ஆம் நூற்றாண்டின் தொடக்கத்திலும், AI துறை மிக அபாரமான வெற்றிகளை அடைந்தது, இருப்பினும் இது சிறிது காட்சிக்கு எட்டாவண்ணமே இருந்தது. செயற்கை நுண்ணறிவானது, லாஜிஸ்டிக்ஸ், தரவு செயலாக்கம், மருத்துவ அறுதியிடல் மற்றும் தொழில்நுட்ப தொழிற்சாலைகள் முழுவதும் பிற பல துறைகளிலும் பயன்படுத்தப்படுகிறது. வெற்றிக்கான பல்வேறு காரணிகள்: இன்றைய கணினிகளின் வியக்கத்தகு திறன் (காண்க: மூரின் விதி), குறிப்பிட்ட துணைச்சிக்கல்களைத் தீர்ப்பதற்கான மிகுந்த சிரத்தை, AI மற்றும் இதே போன்ற சிக்கல்களைக் கையாளும் பிற துறைகளுடனான ஒத்துழைப்பு மற்றும் இவை எல்லாவற்றிற்கும் மேலாக, சிறந்த கணிதவியல் வழிமுறைகள் மற்றும் பெரும் அறிவியல் தரத்திட்டங்கள் ஆகியவற்றில் ஆராய்ச்சியாளர்கள் வழங்கிய புதிய பங்களிப்பும் ஒரு முக்கிய காரணமாக இருந்தது.
மேற்கோள்கள்
பகுப்பு:செயற்கை அறிவுத்திறன்
ஓம்காரகோஷிணி
ஓம்காரகோஷிணி இராகம் கருநாடக இசையில் பயன்படும் இராகங்களில் ஒன்றாகும். இது 50வது மேளகர்த்தா இராகமாகிய, "பிரம்ம" என்றழைக்கப்படும் 9வது சக்கரத்தின் 2வது மேளமாகிய நாமநாராயணியின் ஜன்னிய இராகம் ஆகும்.
இந்த இராகத்தில் ஷட்ஜம், சுத்த ரிஷபம் (ரி1), அந்ந்தர காந்தாரம் (க3), பிரதி மத்திமம் (ம2), பஞ்சமம், கைசிகி நிஷாதம்  (நி2) ஆகிய சுரங்கள் வருகின்றன.
இவற்றையும் பார்க்கவும்
பகுப்பு:நாமநாராயணியின் ஜன்னிய இராகங்கள்
விக்கிரம பாண்டியன் (1248-1258) பாடல்கள்
விக்கிரம பாண்டியன் (1248-1258) சுந்தர பாண்டியன் ஆட்சிக்கு உட்பட்ட சிற்றரசனாக ஆட்சி புரிந்து வந்தான். புவனேக வீரன் என்பது இவனது பட்டப்பெயர். புவனகிரி என்னும் ஊர் இவன் பெயரால் தோன்றிய ஊர். இவனைப் பற்றிய ஆவணப் பாடல்கள் பல உள்ளன.
காகதீய குல வீரகண்ட கோபாலனை வென்று அவனது நாட்டைக் கணபதி என்பவனுக்கு அளித்தது, மற்றொரு தெலுங்குப் பகுதியில் ருத்திராம்பா என்னும் அரசி ஆண்வேடம் பூண்டு அரசாண்டது போன்ற செய்திகள் இவனைப்பற்றிய ஆவணப்பாடல்களில் உள்ளன. அவற்றில் இரண்டு பாடல்கள் எடுத்துக்காட்டாகத் தரப்படுகின்றன. புயலும் தருவும் பொருகைப் பவனேக வீரபுனல் வயலும் தானம்தரும் கொற்கைக் காவல வாரணப்போர் முயலும் கணபதி மொய்த்தசெஞ் சோதி முகத்திரண்டு கயலுண் டெனுமது வோமுனி வாறிய காரணமே வெங்கண் மதயானை விக்கிரம பாண்டியனே பொங்கி வடதிணையிற் போகாதே – அங்கிருப்பாள் பெண்ணென்று மீட்ட பெருமாளே பேரிசையாழ்ப் பண்ணொன்று வேய்வாய் பகை.
கருவிநூல்
பகுப்பு:குறுநில மன்னர்கள்
பிசு(முப்புளோரோமீத்தேன்சல்போனைல்)அனிலின்
பிசு(முப்புளோரோமீத்தேன்சல்போனைல்)அனிலின் (Bis(trifluoromethanesulfonyl)aniline) என்பது C6H5N(SO2CF3)2. என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பிசு(டிரைபுளோரோமெத்தேன்சல்போனைல்)அனிலின் என்ற பெயராலும் இது அழைக்கப்படுகிறது. வெண்மை நிறத்தில் திண்மமாக காணப்படும் இச்சேர்மம் ஒரு சேர்மத்தில் திரிப்லைல் (SO2CF3) குழுவைச் சேர்க்கப் பயன்படுகிறது. திரிப்லிக் நீரிலியை ஒத்த பண்புகளை மிதமான அளவில் பிசு(முப்புளோரோமீத்தேன்சல்போனைல்)அனிலின் வெளிப்படுத்துகிறது.
மேற்கோள்கள்
பகுப்பு:பீனைல் சேர்மங்கள் பகுப்பு:அமைடுகள் பகுப்பு:டிரிப்லேட்டுகள் பகுப்பு:கரிம வேதியியல் வினையாக்கிகள்
பட்டம்கட்டியார்
பட்டம்கட்டியார் (Pattamkattiyar) எனப்படுவோர் இந்தியாவின், தென்தமிழகத்தில் உள்ள தூத்துக்குடி மற்றும் திருநெல்வேலி மாவட்டங்களில் வாழுகின்ற ஓர் இனக்குழுவினர் ஆவர். இவர்கள் திருநெல்வேலியில் கடசர் பட்டம்கட்டியார் என்று அழைக்கப்படுகிறார்கள்.
கடசர் என்பது 'கரையர் அரசர்' என்ற வார்த்தையின் சுருக்கப்பட்ட வடிவம் ஆகும், அதாவது கடலோர மக்களின் மன்னர்கள். இந்த வார்த்தையை பல போர்த்துகீசிய வரலாற்றாசிரியர்கள் தங்கள் நூல்களில் குறிப்பிட்டுள்ளனர்.
மேற்கோள்கள்
பகுப்பு:தமிழரில் சாதிகள்
டி. ஆர். இராமச்சந்திரன்
'''டி. ஆர். இராமச்சந்திரன்' (T. R. Ramachandran''; சனவரி 9, 1917 - நவம்பர் 30, 1990) பழம்பெரும் தமிழ்த் திரைப்பட நடிகர் ஆவார். கிட்டத்தட்ட 150 திரைப்படங்களில் கதாநாயகனாகவும், பிற முக்கிய வேடங்களிலும், துணை வேடங்களிலும் நடித்துள்ளார். எந்த வேடத்தில் நடித்தாலும், நகைச்சுவை நடிகராகவே இவரின் நடிப்பு பெரும்பாலும் அமைந்திருந்தது.
வாழ்க்கைச் சுருக்கம்
இராமச்சந்திரனின் கரூர் மாவட்டத்திலுள்ள திருக்காம்புலியூரில் விவசாயியாக இருந்த ரங்காராவ், ரங்கம்மாள் ஆகியோருக்கு 1917 சனவரி 9 இல் பிறந்தார். இவருக்கு இரு சகோதரர்கள். நான்கு வயதிலேயே தாய் இறக்கவே தந்தை மறுமணம் செய்து கொண்டார். இராமச்சந்திரன் பாட்டியாரின் ஊரான குளித்தலையில் உள்ள பள்ளிக்கூடத்தில் படித்தார்.
நாடகங்களில் நடிப்பு
இராமச்சந்திரனுக்குப் படிப்பில் ஈடுபாடு இருக்கவில்லை. குடும்ப நண்பர் இராகவேந்திரராவ் என்பவரின் நாடக அனுபவங்களைக் கேட்ட இராமச்சந்திரனுக்கு நாடகங்களில் நடிக்க விருப்பமேற்பட்டது. தந்தையின் அனுமதியுடன், 1936 ஆம் ஆண்டில் மதுரையில் ஜகந்நாத அய்யர் நடத்தி வந்த ‘பாலமோகன ரஞ்சித சங்கீத சபா‘ என்ற நாடகக் கம்பனி கொல்லத்தில் முகாமிட்டிருந்த போது அவர்களது நாடகங்களில் சிறிய வேடங்களில் நடித்தார். இக்கம்பனி சில காலத்திலேயே மூடப்பட்டதை அடுத்து உள்ளூரைச் சேர்ந்த மணி ஐயர் என்பவர் இக்கம்பனியை நடத்தி வந்தார். இவருடன் நாடகக் கம்பனியில் பணியாற்றிய எஸ். வி. வெங்கட்ராமன் (பின்னாளில் பிரபலமான இசை அமைப்பாளர்) புதிதாகத் தொடங்கிய நாடகக் கம்பெனி ஒன்றில் ராமச்சந்திரனும் அவரது குழுவினரும் சேர்ந்தனர். கருநாடகத்தில் கோலார் நகரில் தங்கியிருந்து நாடகங்களை நடத்தினர். அங்கும் அவர்களுக்குப் பெரும் நட்டம் ஏற்படவே, வெங்கட்ராமன் திரைப்பட வாய்ப்புகளை எதிர்பார்த்து பெங்களூர் சென்றார்.
திரைப்படங்களில் நடிப்பு
வெங்கட்ராமன் பெங்களூரில் ஏ. வி. மெய்யப்பச் செட்டியாரை சந்தித்தார். அவரது பிரகதி பிக்சர்ஸ் திரைப்பட நிறுவனம் நந்தகுமார் என்ற திரைப்படத்தை தயாரித்து வந்தது. இத்திரைப்படத்தில் நடிப்பதற்கு வெங்கட்ராமனின் நாடகக் கம்பெனி நடிகர்கள் அனைவரும் ஒப்பந்தம் செய்யப்பட்டனர். டி. ஆர். ராமச்சந்திரன் டி. ஆர். மகாலிங்கத்திற்கு நண்பனாக நடித்தார். 1937 இல் வெளிவந்த இப்படம் வெற்றி பெற்றது. அதன் பின்னர் இரண்டாண்டுகள் எந்த வாய்ப்பும் இல்லாமல் காலத்தைக் கழித்த இராமச்சந்திரனுக்கு, வாயாடி திரைப்படத்தில் மாதுரிதேவியுடன் நடிப்பதற்கு வாய்ப்புக் கிடைத்தது. பின்னர் நவீன மார்க்கண்டேயா, திருவள்ளுவர், வானரசேனை, ஆகிய படங்களில் நடித்தார். 1941-ல், மெய்யப்ப செட்டியாரின் தயாரிப்பில் வெளியான சபாபதி என்ற முழு நீள நகைச்சுவைத் திரைப்படத்தில் கதாநாயகனாக நடித்தார். இப்படம் பெரு வெற்றி பெற்றதை அடுத்து டி. ஆர். இராமச்சந்திரனின் புகழும் பரவியது. தொடர்ந்து பல படங்களில் நடித்த இராமச்சந்திரன், ஏவிஎம் ஸ்டூடியோ முதன் முதலாக 1947 இல் தயாரித்த நாம் இருவர் படத்தில் நகைச்சுவை வேடத்தில் நடித்தார். வாழ்க்கை (1949) என்ற வெற்றிப் படத்தில் வைஜயந்திமாலாவுக்கு சோடியாக நடித்தார். பி. ஆர். பந்துலு தயாரித்த கல்யாணம் பண்ணியும் பிரம்மச்சாரி படத்தில் டி.ஆர்.ராமச்சந்திரன் கதாநாயகனாக நடித்தார். சிவாஜி கணேசன் இரண்டாவது கதாநாயகனாக நடித்தார்.
படங்கள் தயாரிப்பு
ராமச்சந்திரன் 1954 ஆம் ஆண்டில் சொந்தத்தில் படக்கம்பெனி தொடங்கி ‘பொன் வயல்’ என்ற படத்தைத் தயாரித்தார். இதில், ராமச்சந்திரனின் ஜோடியாக அஞ்சலிதேவி நடித்தார். இத்திரைப்படத்திலேயே சீர்காழி கோவிந்தராஜன் பின்னணிப் பாடகராக அறிமுகமானார். எழுத்தாளர் தேவன் எழுதிய கோமதியின் காதலன் என்ற கதையை அதே பெயரில் திரைப்படமாகத் தயாரித்து, சாவித்திரியுடன் சோடியாக நடித்தார்.
சொந்த வாழ்க்கை
டி. ஆர். இராமச்சந்திரனின் திருமணம் 1948-ல் நடந்தது. ஜெயந்தி, வசந்தி என்று 2 மகள்கள். திரைப்படத்துறையில் இருந்து ஓய்வு பெற்ற பின்னர், அமெரிக்காவில் மகளுடன் வசித்து வந்தார். அங்கு அவர் 1990 ஆம் ஆண்டில் காலமானார்.
வெளியிணைப்புகள்
பகுப்பு:1917 பிறப்புகள் பகுப்பு:1990 இறப்புகள் பகுப்பு:தமிழ்த் திரைப்பட நடிகர்கள் பகுப்பு:தமிழ் நகைச்சுவை நடிகர்கள் பகுப்பு:கலைமாமணி விருது பெற்றவர்கள் பகுப்பு:கரூர் மாவட்ட நபர்கள்
கிட்டம்பட்டி பிடாரியம்மன் கோயில்
கிட்டம்பட்டி பிடாரியம்மன் கோயில் தமிழ்நாட்டில் தர்மபுரி மாவட்டம், கிட்டம்பட்டி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
சித்திரை மாதம் 1 நாள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:தர்மபுரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பாய லேபார் தொடருந்து நிலையம்
பாய லேபார் தொடருந்து நிலையம் சிங்கப்பூரின் துரிதக் கடவு ரயில் நிலையங்களில் ஒன்றாகும். இது நாட்டின்	கிழக்குப்	பகுதியில் பாய லேபார் பகுதியில் அங்குள்ள மக்களுக்கு செவைசெய்கிறது. கிழக்கு மேற்கு வழித்தடத்தில் இது	எட்டாவது	தொடருந்துநிலையமாகும். இது அல்ஜூனிட் தொடருந்து நிலையம்	மற்றும் யூனுஸ் தொடருந்து நிலையம் ஆகிய இரண்டிற்கும் நடுவில் அமைந்துள்ளது. இரண்டு தளமேடைகளை கொண்ட இந்த தொடருந்துநிலையத்தில் ஒன்றில் பாசிர் ரிஸ் தொடருந்து நிலையம் நோக்கியும் மற்றொன்றில் ஜூ கூன் நோக்கியும் ரயில்கள் பயணிக்கின்றன.
இந்த ரயில் நிலையத்தில் கிழக்கு மேற்கு வழித்தடம் மற்றும் வட்டப்பாதை வழித்தடம் ஆகிய இரண்டும் சந்திப்பது குறிப்பிடத்தக்கது.
வட்டப்பாதை வழித்தடத்தில் இது	ஒன்பதாவது	தொடருந்துநிலையமாகும். இது 	மெக்பர்சன் தொடருந்து நிலையம்	மற்றும் 	டகோட்டா தொடருந்து நிலையம் ஆகிய இரண்டிற்கும் நடுவில் அமைந்துள்ளது.
மேற்கோள்கள்
பகுப்பு: சிங்கப்பூர் ரயில் நிலையங்கள்
ஹேங்மேன் (விளையாட்டு)
ஹேங்மேன் என்பது கணித்து விளையாடக்கூடிய சொல் விளையாட்டு. இதை இருவர் மட்டுமே விளையாட முடியும். இந்த விளையாட்டுக்கு காகிதத்தாளும் எழுதுகோலும் போதுமானவை. ஒருவர் ஒரு சொல்லை மனதில் நினைத்துக் கொண்டு, சில எழுத்துக்களை மட்டும் காகிதத்தில் எழுதி, மற்றவற்றுக்கு அடிக்கோடிட்டுக் காட்டுவர். மற்றொருவர், அந்த எழுத்துக்கள் என்ன என்று கண்டுபிடித்து, முழுச் சொல்லையும் கண்டுபிடிக்க வேண்டும். குறிப்பிட்ட வாய்ப்புகளுக்குள் (எ.கா: ஆறு) கண்டுபிடிக்காவிட்டால் தோற்றவர் ஆவார். இந்த விளையாட்டு பெரும்பாலும் ஆங்கிலச் சொற்களை முன்னிறுத்தி இருந்திருக்கிறது என்ற போதிலும், எந்த மொழிச் சொல்லையும் வைத்து விளையாட முடியும். ஒவ்வொரு தவறான கணிப்புக்கும் ஒவ்வொரு கோடாக வரைந்து, இறுதி வாய்ப்பில் ஒருவரை தூக்கில் போடுவது போல் படம் வரையப்படுவதால் இப்பெயர் பெற்றுள்ளது.
விளையாடும் முறை
ஒரு சொல்லை மனதில் நினைத்துக் கொண்டு, சில எழுத்துக்களை மட்டும் எழுதி, மற்றவற்றிற்கு அடிக்கோடிட்டு காட்ட வேண்டும். சொல்லானது இலக்கணப் பொருள் உடையதாக இருக்க வேண்டும். ஆட்பெயர்களையோ, இடப்பெயர்களையோ, சொற்சுருக்கங்களையோ நினைத்துக் கொள்ளக் கூடாது. எதிராளி ஒவ்வொரு எழுத்தாக கணித்து கொண்டே வருவார். கணித்த எழுத்து சரியாக இருந்தால், அது எந்தெந்த இடங்களில் வந்துள்ளதோ, அந்த இடங்களில் எழுதுவார் சொல்லை மனதில் நினைத்தவர். அருகருகே எழுத்துக்கள் வர வர, சொல்லை கணிப்பது எளிமையாகிவிடும். தவறான ஒவ்வொரு கணிப்பிற்கும் கோடுகள் இணைத்து தூக்கு மேடையையும், மனிதரின் உருவத்தையும் வரைந்து கொண்டே வருவார் சொல்லை மனதில் நினைத்தவர். குறிப்பிட்ட எண்ணிக்கைக்குள் கணித்து வெற்றி வாகை சூடலாம். தவறினால், கோடுகள் வரையப்பட்டு, ஒரு பொம்மை தூக்கி போடுவதைப் போல படம் வரையப்படும். ஆட்டம் முடிவுக்கு வரும்.
தூக்கு மேடைக்கு பதிலாக வேறு படங்களை வரைந்தும் விளையாடுவது உண்டு. ஒரு ஆப்பிள் மரத்தை பல ஆப்பிள் பழங்களுடன் வரைந்து, ஒவ்வொரு தவறான கணிப்பிற்கும் ஆப்பிளை அழித்துக் கொண்டே வருவர்.
எடுத்துக்காட்டு
விளையாட்டின் எடுத்துக்காட்டை பார்க்கவும்.
இணைப்புகள்
பகுப்பு:சிறுவர் விளையாட்டுகள்
எம். துரைசாமி
'''எம். துரைசாமி' (M. Duraiswamy'')(பிறப்பு 22 செப்டம்பர் 1960) என்பவர் இந்திய நீதிபதி ஆவார். இவர் தற்போது, சென்னை உயர் நீதிமன்ற நீதிபதியாக உள்ளார். சென்னை உயர்நீதிமன்றத்தின் தற்காலிக தலைமை நீதிபதியாக, சென்னை உயர் நீதிமன்ற நீதிபதி சஞ்ஜிப் பானர்ஜி பணியிட மாற்றத்தினைத் தொடர்ந்து சிலநாட்கள் பணியாற்றினார்.
வாழ்க்கை
துரைசாமி 1960ஆம் ஆண்டு செப்டம்பர் மாதம் 22ஆம் நாளன்று பிறந்தார். இவர் இளநிலை வணிகவியல் பட்டப்படிப்பை முடித்து, சென்னை சட்டக் கல்லூரியில் சட்டப் பட்டம் பெற்று 1987ஆம் அன்று தமிழ்நாடு மற்றும் புதுச்சேரி வழக்கறிஞர் குழுமத்தில் வழக்கறிஞராகப் பதிவு செய்தார். சத்தீசுகர் உயர் நீதிமன்றத்தின் முன்னாள் தலைமை நீதிபதி ஏ. எசு. வெங்கடாசலமூர்த்தியின் கீழ் இளநிலை வழக்கறிஞராகப் பணியாற்றினார். சென்னை உயர்நீதிமன்றத்தில் வழக்கறிஞராகப் பணியாற்றினார். 1997 முதல் 2000 வரை மத்திய அரசின் நிலை வழக்கறிஞராக நியமிக்கப்பட்டார். பின்னர் 2009ஆம் ஆண்டு மார்ச் மாதம் சென்னை உயர் நீதிமன்றத்தின் கூடுதல் நீதிபதியாக நியமிக்கப்பட்டார். 2011 ஆண்டு முதல் சென்னை உயர் நீதிமன்ற நீதிபதியாக நியமிக்கப்பட்டார்.
மேற்கோள்கள்
பகுப்பு:நீதிபதிகள்
அத்திரி
அத்ரி, ரிக் வேத கால முனிவர்களில் ஒருவராவார். இவர் பிரம்மனின் மகன் என்றும் பிரஜாபதிகளில் ஒருவர் என்றும் கூறுவர். இவரது மகன்களில் புகழ்பெற்றவர்கள் துர்வாசர் & தத்தாத்ரேயர் ஆவார். சப்தரிஷிகள் எனப்படும் ஏழு முனிவர்களில் இவரும் ஒருவர். இவரது மகன்கள் பலர் ரிக் வேதத்தைத் தொகுத்து உதவினர் என்று புராணங்கள் கூறுகின்றன. இவரது மனைவி அனுசுயா தேவி ஆவார்.
இராமாயணத்தில்
14 ஆண்டு வனவாசத்தின் போது, சீதை மற்றும் இலக்குமணர்களுடன், இராமன் சித்திரகூடத்தில் உள்ள அத்திரி - அனுசுயா இணையர்களின் ஆசிரமத்திற்குச் சென்றனர். சீதைக்கு அனுசுயா தேவி தனது நகைகளை சீதைக்கு அணிவித்து மகிழ்ந்தார்.
மேற்கோள்கள்
பகுப்பு:இராமாயணக் கதைமாந்தர்கள் பகுப்பு:இந்து மெய்யியலாளர்கள் பகுப்பு:பிரம்ம குமாரர்கள் பகுப்பு:சப்த ரிசிகள் பகுப்பு:முனிவர்கள் பகுப்பு:இந்து தொன்மவியல் மாந்தர்
ஓயர்சுடெடு பதக்கம்
இயற்பியல் கற்பிப்பதில் குறிப்பிடத்தக்க பங்களிப்புகளை ஓயர்சுடெடு பதக்கம் ஏற்கிறது. 1936 இல் நிறுவப்பட்ட இது அமெரிக்க இயற்பியல் ஆசிரியர்களின் கழகத்தால் வழங்கப்படுகிறது. இந்த விருது ஏன்சு கிறித்தியான் ஓயர்சுடெடு பெயரால் அழைக்கப்படுகிறது. இது கழகத்தின் மிகவும் மதிப்புமிக்க விருதாகும். thumb|ளேன்சு கிறித்தியன் ஓயர்சுடெடு நன்கு அறியப்பட்ட பெறுநர்களில் நோபல் பரிசு பெற்றவர்கள் இராபர்ட் ஆந்திரூசு மில்லிகன், எட்வர்டு எம். பர்செல், இரிச்சர்ட் பேய்ன்மன் , ஐசிடோர் , இராபி , நார்மன் எஃப். ராம்சே, ஏன்சு பெத்தே , கார்ல் வீமன் , அர்னால்டு சோமர்ஃபெல்ட் , ஜார்ஜ் உகுலன்பெக் , ஜெரால்ட் ஜச்சாரியாசு , பிலிப் மோரிசன் , மெல்பா பிலிப்சு , விக்டர் வெய்சுகோப்ப் , ஜெரால்டு கோல்டன் , ஜான் ஏ. வீலர், பிராங்க் ஓப்பன்கைமர் , இராபர்ட்  இரெசுனிக் , கார்ல் சாகன் , பிரீமேன் டைசன் , டேனியல் கிளெப்னர்  இலாரன்சு கிராசு , அந்தோனி பிரெஞ்சு டேவிட்  எசுட்டென்சு ,              இராபர்ட் கார்ப்லசு ,  இராபர்ட் போல், பிரான்சிசு சியர்சு ஆகியோர் அடங்குவர்.
2008 ஆம் ஆண்டு பதக்கம் வென்ற மில்டிரெடு எசு. டிரெசல்காசு அதன் 70 ஆண்டுகளுக்கும் மேலான வரலாற்றில் இந்த விருதை வென்ற மூன்றாவது பெண் ஆவார்.
மேற்கோள்கள்
பகுப்பு:ஆசிரிய விருதுகள் பகுப்பு:இயற்பியல் விருதுகள்
சாத்வி
சாத்வி இராகம் கருநாடக இசையில் பயன்படும் இராகங்களில் ஒன்றாகும். இது 50 ஆவது மேளகர்த்தா இராகமாகிய, "பிரம்ம" என்றழைக்கப்படும் 9 ஆவது சக்கரத்தின் 2 ஆவது மேளமாகிய நாமநாராயணி இராகத்தின் ஜன்னிய இராகம் ஆகும்.
இந்த இராகத்தில் ஷட்ஜம், அந்ந்தர காந்தாரம் (க3), பிரதி மத்திமம் (ம2), சுத்த தைவதம் (த1), கைசிகி நிஷாதம் (நி2) ஆகிய சுரங்கள் வருகின்றன.
பகுப்பு:நாமநாராயணியின் ஜன்னிய இராகங்கள்
அமெரிக்கன் எயர்லைன்ஸ்
அமெரிக்கன் ஏர்லைன்ஸ் அமெரிக்காவினை முதன்மை அடிப்படையாகக் கொண்டு செயல்படும் ஒரு விமானச் சேவையாகும். இது 1931 ஆம் ஆண்டில் நிறுவப்பட்டு, தனது முதல் விமானச் சேவையினை 1934 ஆம் ஆண்டு தொடங்கியது. இது சர்வதேச மற்றும் உள்நாட்டு விமான இலக்குகளை மிக அதிகமாகக் கொண்டு செயல்படுகிறது. பயணிகளின் எண்ணிக்கை, விமானக்குழுவின் அளவு மற்றும் வருமானம் ஆகியவற்றின் அடிப்படையில் இதுவே உலகின் மிகப்பெரிய விமானச் சேவையாகும். அத்துடன் அதிகப்படியான இலக்குகளைக் கொண்டிருப்பதில் யுனைடெட் ஏர்லைன்ஸ் விமானச் சேவை நிறுவனத்திற்கு அடுத்தபடியாக அமெரிக்கன் ஏர்லைன்ஸ் நிறுவனம் இடம்பெற்றுள்ளது. அமெரிக்கன் ஏர்லைன்ஸ் தனது முக்கிய தலைமையகமாக டல்லாஸ் / ஃபோர்ட் வொர்த் பகுதியினையும், அதன் தலைமையகங்களாக சார்லோட், லாஸ் ஏஞ்சல்ஸ், ஜாண் எஃப். கென்னடி சர்வதேச விமான நிலையம் (நியூயார்க்), மியாமி, ஓ’ஹேர் சர்வதேச விமான நிலையம், சிகாகோ, பிலடெல்பியா, பொனிக்ஃஸ் மற்றும் வாஷிங்க்டன் பகுதிகளைக் கொண்டுள்ளது. இதன் முதன்மை பராமரிப்பு மையமாக துல்சா சர்வதேச விமான நிலையம் இருந்தபோது, இந்நிறுவனம் ஃபோர்ட் வொர்த்தினை (டெக்ஸாஸ்) தலைமையகமாகவும், போஸ்டன், லண்டன் ஹீத்ரு, நியூயார்க்-லாகார்டியா மற்றும் சேன் ஃபிரான்சிஸ்கோ போன்றவற்றினை தேவைப்படும் வேளைகளில் பயன்படுத்தியது. இந்த விமானச் சேவை முதன்மையாக டெல்டா, யுனைடெட் மற்றும் சௌத்வெஸ்ட் ஆகிய விமானச் சேவைகளுடன் போட்டியிடுகிறது.
ஒன்வேர்ல்டு விமானச் சேவை கூட்டணியின் நிறுவன உறுப்பினராக உள்ளது. அத்துடன் கட்டண நிர்ணயம், சேவைகள் மற்றும் கால அட்டவணையிடுவதில் பிரிட்டிஷ் ஏர்வேஸ், ஃபின்னையர் மற்றும் அட்லாண்டிக் கடலுக்கு அப்பாற்பட்ட சந்தையில் இபேரியா மற்றும் பசுபிக் கடலுக்கு அப்பாற்பட்ட சந்தையில் ஜப்பான் ஏர்லைன்ஸ் ஆகியவற்றுடன் இணைந்து செயல்படுகிறது. உள்பகுதி விமானச் சேவைகளை, இவை சுதந்திரமாக தீர்மானிக்கின்றன. துணை விமானங்களின் விமானச் சேவையினை அமெரிக்கன் ஈகிள் என்ற வியாபாரக் குறியுடன் செயல்படுத்தி வருகின்றன.
ஏஎம்ஆர் கார்பரேஷன் என்ற நிறுவனம் அமெரிக்கன் ஏர்லைன்ஸ் நிறுவனத்தின் முந்தைய முன்னோடி நிறுவனமாகும். நவம்பர் 2011 இல் பகுதி 11 திவால் பாதுகாப்பு மற்றும் பிப்ரவரி 2013 இல் யுஎஸ் ஏர்வேஸ் குழுவுடன் இணைவதற்கான அறிவிப்பு போன்றவை உலகின் மிகப்பெரிய விமானச் சேவையாக அமெரிக்கன் ஏர்லைன்ஸ் நிறுவனத்தினை வலுப்பெறச் செய்தது. ஏஎம்ஆர் மற்றும் யுஎஸ் ஏர்வேஸ் நிறுவனங்கள் டிசம்பர் 9, 2013 இல் தங்களது இணைப்பினை உறுதி செய்து அமெரிக்கன் ஏர்லைன்ஸ் குழுவாக வலுப்பெற்றது. இந்த இணைந்த சேவை அமெரிக்கன் ஏர்லைன்ஸ் என்ற பெயருடன் தனது முந்தைய தலைமையகங்களான சார்லோட், பிலாடெல்பியா, பொனிக்ஃஸ் மற்றும் வாஷிங்க்டன் ஆகிய இடங்களில் குறைந்தபட்சம் ஐந்து ஆண்டுகளாவது செயல்படும். இந்நிறுவனத்தில் தர்போது சுமார் 1,20,000 மக்கள் வேலை செய்கின்றனர்.
இலக்குகள்
அமெரிக்கன் ஏர்லைன்ஸ் நான்கு கண்டங்களுக்கும் தனது விமானச்சேவையினை டெல்டா ஏர்லைன்ஸ் மற்றும் யுனைடெட் ஏர்லைன்ஸ் முன்னிலையில் செயல்படுத்துகிறது. இவை இரண்டும் சேர்த்து ஆறு கண்டங்களுக்கு விமானச்சேவைகளை புரிகிறது. தலைமையகங்களான டால்லாஸ் / ஃபோர்ட்வொர்த் மற்றும் மியாமி போன்றவை அமெரிக்காவின் நுழைவு வாயில் போன்று செயல்படுகின்றன. தலைமையகங்களான பிலாடெல்பியா மற்றும் நியூயார் கென்னடி போன்றவை அமெரிக்கா மற்றும் ஐரோப்பாவின் நுழைவு வாயிலாக செயல்படுகின்றன. இதற்கிடையில் லாஸ் ஏஞ்சல்ஸின் தலைமையகம், ஆசியாவின் முதன்மை நுழைவு வாயிலாகவும், பொனிக்ஃஸ் பகுதிகள் மெக்சிகோ மற்றும் ஹவாய்க்கு முதன்மை நுழைவு வாயிலாகவும் செயல்படுகின்றன.
லம்பெர்ட்-ஸெயின் லுயிஸ் சர்வதேச விமான நிலையம் பல்வேறு உள்நாட்டு பகுதிகளுக்கு தலைமையகமாக பல ஆண்டுகளாக இருந்து வருகிறது. இருப்பினும் 2009 ஆம் ஆண்டில் செய்யப்பட்ட மறுசீரமைப்பினால், ஏப்ரல் 5, 2010 இல் இந்த விமான நிலையம் நீக்கப்பட்டது. இந்த விமானச் சேவை, டெல்டா ஏர்லைன்ஸ் விமானச் சேவைக்கு அடுத்தபடியாக அதிகப்படியான சர்வதேச இலக்குகளைக் கொண்டுள்ளது.
டிசம்பர் 19, 2014 இன் படி அமெரிக்கன் ஏர்லைன்ஸ் விமானச் சேவையின் முக்கிய விமான நிலையங்கள் பின்வருமாறு பட்டியலிடப்பட்டுள்ளன.
அமெரிக்கன் ஏர்லைன்ஸ் – உயர்தர வழித்தடங்கள்
அமெரிக்கன் ஏர்லைன்ஸ் நியூயார்க் – மியாமி, நியூயார்க் – சார்லோட், சிகாக்கோ – நியூயார்க் மற்றும் வாஷிங்க்டன் – சார்லோட் ஆகிய வழித்தடங்களை தனது உயர்தர வழித்தடங்களாகக் கொண்டுள்ளது. இந்த வழித்தடங்களுக்கு முறையே வாரத்திற்கு 155, 155, 144 மற்றும் 140 விமானங்களை இந்நிறுவனம் செயல்படுத்துகிறது. இவை தவிர குறிப்பிட்ட காரணங்களுக்காக செயல்படுத்தும் விமானங்களை லாஸ் ஏஞ்சல்ஸ் – ஆக்லாண்ட் மற்றும் ஃபோர்டலெஸா – மியாமி ஆகிய வழித்தடங்களில் கொண்டுள்ளது.
குழல் சுரப்பி
குழல் சுரப்பி (Tubular gland) என்பது சுரப்பிகளுள் ஒரு வகையாகும். சுரப்பிகளை வடிவத்தின் அடிப்படையில் வகைப்படுத்தப்படும் போது இவை நுரையீரல் கண்ணறைச் சுரப்பிகளிலிருந்து வேறுபடுகின்றன. குழல் சுரப்பி, சுரப்பி பகுதியின் நீளம் முழுவதும் ஒரே சீரான குழாயாக தங்கள் வடிவத்தை தக்கவைத்துக் கொள்கின்றன. ஆனால் நுரையீரல் கண்ணறைச் சுரப்பி ஒரு பை வடிவ சுரப்பு பகுதியினைக் கொண்டுள்ளது.
குழல் சுரப்பிகள் பின்வரும் வகைகளில் ஒன்றாக வகைப்படுத்தப்படுகின்றன.
மேற்கோள்கள்
பகுப்பு:சுரப்பிகள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
சீட்டஞ்சேரி காலீசுவரர் கோயில்
சீட்டஞ்சேரி காலீசுவரர் கோயில் தமிழ்நாட்டில் காஞ்சீபுரம் மாவட்டத்தில் உள்ள சிவன் கோயிலாகும்.
அமைவிடம்
இக்கோயில் காஞ்சீபுரம் மாவட்டத்தில் சீட்டஞ்சேரி என்னுமிடத்தில் உள்ளது. யாதவ குலத்தைச் சேர்ந்த சீட்டண்ணன், குரும்பண்ணன், சாத்தண்ணன் தத்தம் பசுக்கூட்டங்களோடு வாழ்ந்த இடங்கள் முறையே சீட்டணஞ்சேரி, குருமஞ்சேரி, சாத்தணஞ்சேரி என்றழைக்கப்பட்டதாகக் கூறுவர்.
இறைவன், இறைவி
இக்கோயிலின் மூலவராக காலீசுவரர் உள்ளார். இறைவி சிவகாமசுந்தரி ஆவார். முக்களா மரம் கோயிலின் தல மரமாகும்.
அமைப்பு
ஐந்து நிலையைக் கொண்ட ராஜ கோபுரம், இரண்டு கொடி மரங்கள், அருகில் பச்சைக்கல் நந்தி ஆகியவை காணப்படுகின்றன. மணிபுங்க மரத்தின் அடியில் சுயம்புவாய் இறைவனின் திருமேனி உள்ளது. மூலவர் சன்னதிக்கு முன்பாக இரு புறமும் துவார பாலகர்கள் உள்ளனர். மகாமண்டபம், உற்சவ மண்டபம், ஊஞ்சல் மண்டபம், யாகசாலை மண்டபம், அர்த்த மண்டபம், சிறிய தான மண்டபம் ஆகிய மண்டபங்களைக் கொண்டு கோயில் உள்ளது. கணபதி, வள்ளி தெய்வானையுடன் கூடிய முருகன் சன்னதிகள் உள்ளன. அதிகார நந்தி, அறுபத்துமூவர், நவக்கிரகங்கள், பைரவர், சூரியன், சந்திரன் ஆகியோர் உள்ளனர். கோஷ்டத்தில் விநாயகர், தட்சிணாமூர்த்தி, மகாவிஷ்ணு, பிரம்மா, துர்க்கை ஆகியோர் உள்ளனர். அருகே சண்டிகேசுவரர் சன்னதி உள்ளது. வெளிச்சுற்றில் கோயிலின் குளம் உள்ளது.
திருவிழாக்கள்
பிரதோஷம், சிவராத்திரி, பௌர்ணமி, சித்திரை திருவிழா உள்ளிட்ட விழாக்கள் இங்கு பெரு விமர்சையாக கொண்டாடப்படுகின்றன.
மேற்கோள்கள்
பகுப்பு:காஞ்சிபுரம் மாவட்டத்திலுள்ள சிவன் கோயில்கள்
நெட்டா ரெயின்பர்க்
நெட்டா ரெயின்பர்க் (Netta Rheinberg, பிறப்பு: அக்டோபர்  24 1911,  இறப்பு: சூன்  18 2006), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் ஒரு தேர்வுத் துடுப்பாட்டப் போட்டியில்  கலந்து கொண்டுள்ளார். 1949 ல், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
பகுப்பு:இங்கிலாந்து பெண்கள் தேர்வுத் துடுப்பாட்ட அணி பகுப்பு: 1911 பிறப்புகள் பகுப்பு: 2006 இறப்புகள்
புத்தர் கோயில், புத்தமங்கலம்
புத்தர் கோயில் தமிழ்நாட்டில் நாகப்பட்டினம் மாவட்டம் புத்தமங்கலம் என்னும் ஊரில் உள்ளது. தமிழ்நாட்டில் உள்ள புத்தர் கோயில்களில் இதுவும் ஒன்றாகும்.
அமைவிடம்
இக்கோயில் கீழ்வேளூர் வட்டத்தில் புத்தமங்கலத்தில் உள்ளது. பண்டைய தமிழ்நாட்டின் முக்கியமான பௌத்த மையங்களில் இதுவும் ஒன்றாகும்.
அமர்ந்த நிலை
இங்குள்ள புத்தர் பீடத்தின்மீது உள்ளது. முகம் சற்று சிதிலமடைந்துள்ளது.
தற்போதைய நிலை
தற்போது இக்கோயில் பராமரிப்பின்றி உள்ளது.
வெளியிணைப்புகள்
பகுப்பு:தமிழ்நாட்டு புத்தர் கோயில்கள் பகுப்பு:புத்தர் சிலைகள் பகுப்பு:நாகப்பட்டினம் மாவட்டத்திலுள்ள கோயில்கள்
புத்தனேந்தல் அணை
புத்தனேந்தல் அணை அல்லது தாமல் அணை, மேமாளூர் அணை என்பது தமிழ்நாட்டின், கள்ளக்குறிச்சி மாவட்டத்தில் கெடிலம் ஆற்றின் குறுக்கே அமைந்துள்ள ஒரு அணையாகும்.
அமைவிடம்
இந்த அணையானது திருக்கோவலூர் வட்டத்தில் திருக்கோவலூருக்குத் தென்கிழக்கே ஏறக்குறைய 15 கி.மீ. தொலைவில் புத்தனேந்தல் என்னும் ஊரின் எல்லையில் அமைந்துள்ளது. ஆற்றின் தென்கரையில் புத்தனேந்தல் ஊர் இருக்கிறது. இங்கே இயற்கையாகவே கெடிலத்தின் குறுக்கே அணைத்தடுப்புபோல் பாறைகள் உயர்ந்துள்ளன. அந்தக் குறுக்குப் பாறைத் தடுப்பு ஒரு சிறிய அணை போல் சிறிய அளவில் பயன் தந்து வந்தது. இங்கே ஆற்றிற்குத் தென்பால் தாமல் என்னும் ஊர் இருப்பதால் தாமல் அணை எனச் சிலரும், வடபால் மேமாளூர் என்னும் ஊர் இருப்பதால் மேமாளூர் அணை எனச் சிலரும் அழைத்து வந்ததும் உண்டு. இங்கே உள்ள குறுக்குப் பாறைமேல் 1953 ஆம் ஆண்டு சுவர் எழுப்பப்பட்டு உயரமாகச் செயற்கை அணை கட்டப்பட்டது. அதனால் இவ்வணை மற்ற அணைகளினும் மிகவும் உயரமாய்த் தோற்றமளிக்கிறது. அணைக்கு மேற்புறம் ஆற்றின் இருபக்கமும் கால்வாய்கள் வெட்டப்பட்டுள்ளன. அவற்றின் வழியாக 519 ஏக்கர் நிலத்திற்குப் பாசன வசதி கிடைத்துக்கொண்டிருக்கிறது. இந்தப் பாசனத்தால் அந்த வட்டாரத்து வயல்கள் மிகவும் செழிப்பாக உள்ளன.
மேற்கோள்கள்
பகுப்பு:கள்ளக்குறிச்சி மாவட்டத்திலுள்ள அணைகள்
செங்குருகு
செங்குருகு (Cinnamon Bittern-இக்சோபிரைகசு சின்னமோமேயசு) தொல்லுலக குருகு வகையைச் சார்ந்த ஒரு சிறிய பறவை ஆகும். சீனா, இந்தியா, இந்தோனேசியா, தென்கிழக்கு ஆசியா உள்ளிட்ட பகுதிகளில் பரவியுள்ளது. பொதுவில் ஓரிடப் பறவையான செங்குருகு, சில பகுதிகளில் சிறிய தொலைவு பறந்து சென்றும் இனப்பெருக்கம் செய்யவல்லது. இதன் இனப்பெருக்கத்திற்கு உகந்த சூழல்பகுதிகள் வெப்பமண்டலம் மற்றும் மிதவெப்பமண்டலம் ஆகியவை ஆகும்.
தோற்ற அமைப்பு
குட்டையான கழுத்தும் நீண்ட அலகும் கொண்டது; 38 செமீ நீளம், 90 கிராமிலிருந்து 165 கிராம் எடை கொண்டு  மடையானை விட சிறியதாவும் மெல்லியதாகவும் இருக்கும். ஆண் பறவை : பெரும்பாலும் செம்மண் நிறமுடையது; மார்பின் மேல் பகுதி கருப்பாக இருக்கும். பெண் பறவை : பின் பகுதி புள்ளிகளுடன் மார்புப் பகுதி செம்பழுப்பு கோடுகள் கொண்டது
பரம்பலும் வாழிடமும்
இந்த சிற்றினம் ஆசியா முழுவதும் மிகப் பெரிய வரம்பைக் கொண்டுள்ளது. இந்தியாவிலிருந்து இந்தோனேசியா வரை இவை காணப்படுகின்றன. இவை மைக்குரோனீசியா, சீசெல்சு மற்றும் ஆப்கானித்தான் உள்ளிட்டப் பிற இடங்களிலும் உள்ளன. உலகளாவிய இதன் எண்ணிக்கை குறித்த நிச்சயமற்றவை மதிப்பீடுகளின்படி 130,000 முதல் 2,000,000 வரை காணப்படலாம்.
உணவு
இதன் உணவு வகைகள் நீரில் வாழும் பூச்சி, புழுக்கள் போன்றவையாகும்.
மேலும் பார்க்க
பகுப்பு:தமிழ்நாட்டுப் பறவைகள் பகுப்பு:சீனப் பறவைகள் பகுப்பு:தமிழ்நாட்டில் காணப்படும் பறவைகள்
நசிருதீன் ஷா
நசிருதீன் ஷா (ناصرالدین شاه) ஆம் ஆண்டு ஜூலை மாதம் 20ம் தேதி பிறந்த ஒரு தேசியத் திரைப்பட விருது வென்ற இந்தியத் திரைப்பட நடிகர் மற்றும் இயக்குநர். அவர், இந்திய சினிமாவின் மிகச் சிறந்த நடிகர்களில் ஒருவராகக் கருதப்படுகிறார். 2003வது வருடம், இந்திய சினிமாவிற்கு அவர் அளித்த சேவைகளுக்காக, இந்திய அரசு அவருக்கு பத்ம பூஷண் விருது வழங்கிக் கௌரவித்தது.
ஆரம்பகால வாழ்க்கை
நசிருதீன் ஷா இந்தியாவின் உத்திரப் பிரதேசம் என்னும் மாநிலத்தில் பராபங்கி என்னும் இடத்தில் பிறந்தார். அவர் பத்தொன்பதாவது நூற்றாண்டைச் சேர்ந்த ஆஃப்கன் மாவீரர் ஜன் ஃபிஷன் கான் என்பவரின் வம்சத்தில் வந்தவர்; மற்றும் எழுத்தாளர் இட்ரிஸ் ஷா, புகழ்பெற்ற பாகிஸ்தானிய நடிகர் சையத் கமல் ஷா, பாகிஸ்தான் உளவுத் துறையின் தலைமை இயக்குனர் ஷா மெஹபூப் ஆலம் மற்றும் மரப்பந்தாட்ட வீரர் ஓவைஸ் ஷா ஆகியோரின் உறவினரும் ஆவார். நசிருதீன் ஷான் தனது பள்ளிக் கல்வியை செயிண்ட் அன்ஸெல்ம்'ஸ் ஆஜ்மிர்]] பள்ளியிலும், பின்னர் நைனிடால், செயிண்ட் ஜோசஃப்'ஸ் கல்லூரியிலும் முடித்தார். 1971வது வருடம் அலிகார் முஸ்லிம் பல்கலைக்கழகத்திலிருந்து கலைகளில் இளங்கலைப் பட்டம் பெற்றார்; பின்னர் தில்லியில் உள்ள தேசிய நாடகப் பள்ளியில் சேர்ந்தார்.
அவர் வணிக ரீதியான பாலிவுட் திரைப்படம் மற்றும் இணைத் திரைப்படம் ஆகிய இரண்டிலுமே வெற்றி அடைந்துள்ளார். பல சர்வதேசத் திரைப்படங்களிலும், மிகவும் குறிப்பிட்டுக் கூறும் அளவில் சித்திரக் கதையின் ஹாலிவுட் தழுவலான தி லீக் ஆஃப் எக்ஸ்ட்ரார்டினரி ஜெண்டில்மென் என்னும் திரைப்படத்தில் காப்டன் நெமோ என்னும் பாத்திரத்தில் நடித்துள்ளார்.
தொழில் வாழ்க்கை
இந்திய இணைத் திரைப்படத்தின் மிக முக்கியமான நடிகர்களில் ஒருவரான ஷா, நிஷாந்த், ஆக்ரோஷ், ஸ்பர்ஷ், மிர்ச் மசாலா, ஆல்பர்ட் பிண்டோ கோ குஸ்ஸா க்யோன் ஆத்தா ஹை, த்ரிகால், பவானி பவை, ஜுனூன், மண்டி, மோஹன் ஜோஷி ஹாஜிர் ஹோ, அர்த் சத்யா மற்றும் கதா போன்ற படங்களில் நடித்துள்ளார். .
1980வது வருடம் ஹம் பாஞ்ச் என்ற படத்தில் நடித்தது முதல் இவர் வணிக ரீதியிலான பாலிவுட் படங்களிலும் ஈடுபடலானார். இவரது வணிக ரீதியிலான திரைப்படங்களில், குறிப்பிடும்படியான அளவில் மிகுந்த வெற்றி அடைந்த அடுத்த படம், 1986வது ஆண்டில் பல நட்சத்திரங்கள் நடித்த கர்மா வாகும். இதில் இவர் முதுபெரும் நடிகர் திலீப் குமார் உடன் இணைந்து நடித்திருந்தார். தொடர்ந்து, இஜாதத் (1987), ஜல்வா (1988), மற்றும் ஹீரோ ஹீராலால் (1988) ஆகிய படங்களில் நடித்தார். 1988வது வருடம் தனது மனைவி ரத்னா பதக்கின் ஜோடியாக, ஹெச்.ஆர்.எஃப்.கீடிங்கின் புதினங்களில் தோன்றும் புனைத் துப்பறிவாளர் இன்ஸ்பெக்டர் கோடே என்னும் வேடத்தில், மெர்ச்சண்ட்-ஐவோரி தயாரிப்பில் தி பர்ஃபெக்ட் மர்டர் என்னும் ஆங்கில மொழிப் படத்தில் நடித்தார்.
பல நட்சத்திரங்கள் இணைந்து நடித்த குலாமி (1985), திரிதேவ் (1989) விஷ்வாத்மா (1992) ஆகிய பல படங்களிலும் அவர் நடித்துள்ளார். 1994வது வருடம் மொஹரா என்னும் படத்தில் வில்லன் வேடத்தில் நடித்தார். இது அவரது நூறாவது படமாகும். கலைப் படங்கள் மற்றும் வணிக ரீதியான படங்கள் ஆகியவற்றிற்கு இடையிலான வேறுபாடு, குறிப்பாக, கலைப்படங்களின் இயக்குனர்கள் வணிக ரீதியான படங்களைத் தயாரிக்கத் துவங்கியதும், பெரும்பாலும் குறைந்து விட்டதாக அவர் உறுதியாக நம்பினார். மகாத்மா காந்தியாக நடிக்க வேண்டும் என்ற அவரது கனவு 2000வது வருடம் கமல் ஹாசன் படமான, விமர்சன ரீதியில் மிகுந்த பாராட்டுதல்களைப் பெற்ற ஹே ராம் என்னும் திரைப்படத்தில் காந்தியாக நடித்தபோது மெய்ப்பட்டது. இந்தத் திரைப்படம் காந்தியின் கொலையை அவரைத் தாக்குபவரது பார்வையிலிருந்து கூறிய படமாகும்.
இதற்குப் பின்னர் அவர், 2001வது ஆண்டில் மான்சூன் வெட்டிங் மற்றும் 2003வது ஆண்டில் சித்திரக் கதையின் ஹாலிவுட் தழுவலான தி லீக் ஆஃப் எக்ஸ்ட்ரார்டினரி ஜெண்டில்மென் (இதில் அவருடன் ஷான் கானரி நடித்திருந்தார்) ஆகிய சர்வதேச திரைப்படங்களில் நடித்தார். இந்தத் திரைப்படத்தில் அவர் கேப்டன் நெமோ என்னும் வேடம் ஏற்றிருந்தார். கேப்டன் நெமோவின் கதாபாத்திரத்தில் அவர் நடித்த பாணி, அவரது நெமோ அதை விட மிகக் குறைந்த அளவிலேயே பித்துக் கொண்டவராக இருந்த போதிலும், சித்திரப் புதினத்தில் சித்தரிக்கப்பட்டிருந்ததை மிகவும் ஒத்ததாக இருந்தது, 2004வது வருடம் ஷேக்ஸ்பியர் நாடகமான மேக்பெத் தின் இந்தியத் தழுவலான மக்பூல் என்று தலைப்பிடப்பட்ட திரைப்படத்தில் நடித்தார். இதன் பின்னர் தி கிரேட் நியூ வொண்டர்ஃபுல் என்னும் திரைப்படத்தில் நடிக்கலானார். அண்மையில் எ வென்ஸ்டே என்னும் திரைப்படத்தில் இவர் காணப்பட்டார்.
விமர்சன ரீதியாக பாராட்டுப் பெற்று, மிகுந்த சர்ச்சைக்கும் உள்ளான சொஹைப் மன்சூர் படமான குதா கே லியே என்னும் திரைப்படத்தின் மூலம் இவர் பாகிஸ்தானியத் திரையுலகிலும் அறிமுகமானார். இதில், சிறியதாயினும் மிகவும் வலுவான ஒரு கதாபாத்திரத்தை அவர் ஏற்றிருந்தார். பொந்தன்மாடா என்ற மலையாளப் படத்திலும் மம்மூட்டியுடன் நடித்தார்.
இதர ஊடகங்களும் கலை வடிவங்களும்
1977வது வருடம் டாம் ஆல்டர் மற்றும் பெஞ்சமின் கிலானி ஆகியோருடன் இணைந்து மோட்லே புரொடக்ஷன்ஸ் என்னும் ஒரு நாடகக் குழுவை உருவாக்கினார். இவர்களது முதல் நாடகம் சாமுவேல் பெக்கெட்டின் புதினமான வெயிட்டிங் ஃபார் கோடோட். இது 1979வது வருடம் ஜூலை 29 அன்று பிருத்வி தியேட்டரில் அரங்கேற்றப்பட்டது.
1988வது வருடம் மிர்சா காலிப்பின் வாழ்க்கை மற்றும் அவர் வாழ்ந்த காலம் ஆகியவற்றை அடைப்படையாகக் கொண்ட, இனப்பெயர் சார்ந்த தொலைக் காட்சித் தொடர் ஒன்றில் நடித்தார். இது குல்ஜார் இயக்கத்தில் தேசிய தொலைக் காட்சியில் ஒளிபரப்பானது.
1989வது வருடம், ஜவஹர்லால் நேருவின் புத்தகமான தி டிஸ்கவரி ஆஃப் இந்தியாவை அடிப்படையாகக் கொண்டு குறிப்பிடத் தகுந்த திரைப்பட இயக்குனரான ஷியாம் பெனகல் இயக்கத்தில் உருவான மற்றொரு இனப் பெயர் சார்ந்த பாரத் ஏக் கோஜ் என்னும் தொலைக் காட்சித் தொடரில் மராட்டிய மன்னர் சிவாஜி யாக நடித்தார். இதில் ஔரங்கசீப் பின் வேடத்தை ஓம்புரி ஏற்றிருந்தார். இத்தொடரில் சிவாஜி யின் கதை இரண்டு நிகழ்வுகளாகத் தொடர்ந்து அளிக்கப்பட்டது.
1998வது வருடம் மஹாத்மா வர்சஸ் மஹாத்மா என்னும் நாடகத்தில் மகாத்மா காந்தியின் வேடத்தை ஏற்று நடித்தார். (இது மகாத்மா காந்தி மற்றும் அவரது முதல் மகன் ஹரிலால் காந்தி ஆகியோருக்கு இடையில் இருந்த உறவினை ஆய்வதாக அமைந்திருந்தது). ரிச்சர்ட் ஆட்டன்பரோவின் காந்தி திரைப்படத்தில் காந்தி வேடத்திற்காக அவர் ஒத்திகை பார்க்கப்பட்டிருந்தார்; இந்த நாடகத்தில் நடித்ததுடன், மகாத்மா காந்தி வேடத்தில் நடிக்க வேண்டும் என்ற தனது இலக்கை அவர் நிறைவேற்றிக் கொண்டார். அதே சமயம், 2000வது வருடம் ஹே ராம் என்னும் படத்திலும் அவர் மீண்டும் மகாத்மாவின் வேடம் தாங்கி நடித்தார்.
சர்ஃபரோஷ் (1999) என்னும் திரைப்படத்தில் அவரது நடிப்பு மிகவும் பாராட்டுப் பெற்றது. இதில் அவர் ஒரு கஜல் பாடகர் மற்றும் இந்தியாவில் தீவிரவாதத்தை ஆதரிக்கும் ஒரு பாகிஸ்தானிய உளவாளி என்று இரண்டு முகங்கள் கொண்ட ஒரு வில்லன் கதாபாத்திரத்தை ஏற்று நடித்திருந்தார்.
விமர்சன ரீதியாக மிகுந்த பாராட்டுகளைப் பெற்ற இக்பால் என்னும் திரைப்படத்தில் மோஹித் என்னும் குடிகார விளையாட்டுப் பயிற்சியாளராக அவர் தமது நடிப்பிற்கு மிகுந்த பாராட்டுக்களைப் பெற்றார். இக்பால் படத்தின் கதாசிரியரான விபுல் கே ராவல், ஷாவை மனதில் கொண்டே இந்தக் கதாபாத்திரத்தை வடித்திருந்தார். இந்தக் கதாபாத்திரம் அவருக்குப் பரந்த அளவில் பாராட்டுதல்களைப் பெற்றுத் தந்தது.
குழந்தைகளுக்கான கரடி கதைகள் என்னும் பிரபல ஒலிப் புத்தகத்தில் கதை சொல்லி என்னும் பாத்திரத்தில் நடித்த பல பிரபல நடிகர்களில் அவரே முதலாமவர். 2006வது வருட அகாடமி விருதுகளுக்காக இந்தியாவினால் பரிந்துரைக்கப்பட்ட பஹேலி என்னும் திரைப்படத்திலும் இவரே கதை சொல்லியாக வேடமேற்றிருந்தார்.
திரைப்படம் மற்றும் தொலைக் காட்சிக்கான ஆசிய அகாடமியின் சர்வதேச திரைப்பட மற்றும் தொலைக் காட்சிக் கழகம் என்னும் அமைப்பில் இவருக்கு வாழ்நாள் உறுப்பினர் பதவி அளிக்கப்பட்டுள்ளது.
ஒரு இயக்குனராக
நசிருதீன் ஷா தமது நாடகக் குழுவுடன் புது டெல்லி, மும்பை, பெங்களூரு மற்றும் லாகூர் போன்ற இடங்களுக்குச் சென்று நிகழ்ச்சிகளை நிகழ்தி வருகிறார். இஸ்மத் சௌக்டை மற்றும் சாதத் ஹஸன் மாண்டோ ஆகியோர் எழுதிய நாடகங்களை அவர் இயக்கியுள்ளார்.
ஒரு திரைப்பட இயக்குனராக அவர் அறிமுகமான யூன் ஹோத்தா ஹை தோ க்யா ஹோத்தா 2006வது வருடம் வெளிவந்தது. இந்தப் படத்தில் கொங்கனா சென் ஷர்மா, பரேஷ் ராவல், இர்ஃபான் கான் போன்று தங்களை நிலை நிறுத்திக் கொண்ட பல நட்சத்திரங்களுடன், புதுமுகம் ஆயேஷா டாக்கியா மற்றும் அவரது மகன் இமாத் ஷா ஆகியோரும் நடித்திருந்தனர்.
சொந்த வாழ்க்கை
இதற்கு முன்னர், நசிருதீன் ஷா சுரேகா சிக்ரியின் சகோதரியான, இரானில் மருத்துவராக இருந்தவரை மணம் புரிந்திருந்தார். அவரது பெயர் மனரா சிக்ரி (உறுதிப்படுத்தப்படவில்லை) என்பதாக இருக்கலாம்.
விருதுகள்
இந்திய சினிமாவிற்கு அளித்த பங்களிப்பிற்கான விருது.
தேர்ந்தெடுக்கப்பட்ட திரைப்பட வரலாறு
(உடன் நடித்த நட்சத்திரங்கள் குறிப்பிடப்பட்டுள்ளனர்)
ஜெய்சிங் ஆடென்வாலாவாக ''
இணை-தயாரிப்பாளர்
குதா கே லியே (2007வது வருடத்திய ஒரு பாகிஸ்தானிய திரைப்படம்)
குறிப்புகள்
! colspan="3" style="background: #DAA520;" | தேசிய திரைப்பட விருது
புற இணைப்புகள்
பகுப்பு:வாழும் நபர்கள் பகுப்பு:இந்திய முஸ்லிம்கள் பகுப்பு:இந்தியத் திரைப்பட நடிகர்கள் பகுப்பு:சிறந்த நடிகருக்கான பிலிம்பேர் விருது பெற்றவர்கள் பகுப்பு:1950 பிறப்புகள் பகுப்பு:1949 பிறப்புகள் பகுப்பு:பிலிம்பேர் விருதுகள் வென்றவர்கள் பகுப்பு:பத்மசிறீ விருது பெற்ற கலைத் துறையினர் பகுப்பு:கூகுள் தமிழாக்கம்-இந்தித் திரைப்படம்
இந்தியாவில் சூரிய ஆற்றல் துறை
இந்தியாவில் சூரிய ஆற்றல் துறை ஆண்டின் பெரும்பாலான நாட்களில் விழுகின்ற சூரிய கதிர்வீச்சின் உயரிய அளவையும் நெருக்கமான மக்கள்தொகையையும் கருத்தில் கொண்டு திட்டமிடப்பட்டுள்ளது. உலகில் உயரளவில் நிலக்கரியால் மின்சாரம் பெறும் நாடுகளில் ஒன்றான இந்தியா கரியமில வளி வெளிப்பாட்டைக் குறைக்கும் வண்ணம் புதுப்பிக்கத்தக்க ஆற்றல் வளங்களைப் பயன்படுத்துவதில் முனைப்புக் கொண்டுள்ளது. சூரிய ஆற்றலின் இன்றியமையாமையை அறிந்து இந்திய அரசு சவகர்லால் நேரு தேசிய சூரியாற்றல் திட்டத்தை (JNNSM) வரைந்து செயல்படுத்தி வருகிறது. இத்திட்டத்தின் கீழ் 2022ஆம் ஆண்டிற்குள் 22,000 மெவா மின்சாரத்தைத் தயாரிக்க இலக்கு மேற்கொண்டுள்ளது. இந்த இலக்கினை அடையவும் தன்முனைவோரை ஊக்குவிக்கவும் நுகர்வுச் செலவினை மின்பிணைப்பு கட்டணத்திற்கு இணையாக்கவும் மானியங்கள் வழங்குகிறது.
காற்றுத் திறன் உற்பத்தியில் உலகின் முன்னணி நாடுகளில் ஒன்றாக விளங்கும் இந்தியாவின் புதிய மற்றும் புதுப்பிக்கத்தக்க ஆற்றல் அமைச்சகம் வெளியிட்டுள்ள இத்திட்டத்தின் இரண்டாம் கட்ட திட்டவரைவில் 10 கிகாவாட் மின்சாரம், நடுவண் துறைகளால் 4 கிகாவாட்டும் மாநில அமைப்புகளால் 6 கிகாவாட்டும், தயாரிக்க முன்மொழியப்பட்டுள்ளது. தார் பாலைவனத்தில் 35,000 கிமீ2 பரப்பளவில் 700 கிகாவாட் முதல் 2,100 கிகாவாட் வரையான சூரிய ஆற்றல் மின்சாரம் தயாரிக்கத் திட்டமிடப்பட்டுள்ளது.
தமிழ்நாட்டில் 300 நாட்கள் உயர்ந்த சூரிய கதிர்வீச்சு (5.6-6.0 கிவாமணி/ச. மீ) கிடைக்கிறது. குறிப்பாக தென்தமிழ்நாடு சூரிய ஆற்றல் தயாரிப்பிற்கு மிகவும் பொருந்திய நிலப்பகுதியாக விளங்குகிறது. தமிழ்நாடு அரசு அக்டோபர் 2012இல் வெளியிட்ட தமிழ்நாடு சூரிய சக்திக் கொள்கை 2012யில் ஆண்டுக்கு 1000 மெகாவாட்டாக மூன்றாண்டுகளில் மூவாயிரம் மெகாவாட் மின்சாரம் தயாரிப்பு மற்றும் உள்நாட்டிலேயே சூரியாற்றல் கருவிகளை உருவாக்கிடும் வசதி ஆகியவற்றை உள்ளடக்கிய கொள்கையை முன்மொழிந்துள்ளது.
நிறுவப்பட்ட திறனளவு
alt=|thumb|இந்தியாவில் உலகளாவிய கிடைமட்ட கதிர்வீச்சு
2007 நிலவரப்படி, மொத்த மின்சாரத் தேவையில் 1%க்கும் குறைவாகவே சூரிய ஆற்றலால் பெறப்படுகிறது. திசம்பர் 2010இல் மின் பிணையத்தில் (grid) இணைக்கப்பட்ட அளவு 10 மெகாவாட்டாக இருந்தது. இருப்பினும் 1,700 முதல் 1,900 வரையான திறனளவைக்  கொண்டுள்ள இந்தியா சூரிய ஆற்றல் பயன்பாட்டில் முன்னணியில் உள்ளது 2010இல் 25.1 மெகாவாட்டும் 2011இல் 468.3 மெகாவாட்டும் கூட்டப்பட்டன. சூலை 2012இல் பிணையத்துடன் இணைக்கப்பட்ட சூரிய மின்கலம்|சூரிய மின்கலம் மூலம் பெறப்பட்ட திறனவு 1040.67 மெவாட்டாக உயர்ந்தது, 2017க்குள் கூடுதலாக 10,000 மெகாவாட்டாக உயர்த்தவும் 2020இல் மொத்த நிறுவப்பட்ட அளவாக 20,000 மெகாவாட்டாக உயர்த்தவும் இலக்கு நிர்ணயிக்கப்பட்டுள்ளது.
குசராத் மாநிலத்தில் சூரிய ஆற்றல்
தலைநகர் காந்தி நகரை முற்றிலும் சூரிய ஆற்றலால் இயங்கும் நகராக மாற்றிட மாநில அரசு கூரை-மேற் சூரிய மின்கலத் திட்டத்தை அறிமுகப்படுத்தி உள்ளது. இத்திட்டத்தின்படி, 50 மாநில அரசு கட்டிடங்கள் மீதும் 500 தனியார் கட்டிடங்கள் மீதும் சூரிய மின்கலங்களை அமைத்து 5 மெகாவாட் மின்சாரத்தை பெற்றிட விழைந்துள்ளது. இத்திட்டத்தை பின்னதாக ராஜ்கோட், சூரத், பாவ்நகர் மற்றும் வடோதரா நகரங்களுக்கு விரிவுபடுத்த திட்டமிட்டுள்ளது.
மேலும் நர்மதை ஆற்றின் கால்வாய்களில் சூரிய மின்கலங்களை அமைத்திடவும் திட்டமிட்டுள்ளது. இத்திட்டத்தின்கீழ் ஆனந்த் தாலுகாவில் சந்திராசன் பகுதியில் நர்மதை ஆற்றுக் கால்வாய்க் கிளையில் சூரிய மின்கலங்களை அமைத்து 1 மெகாவாட் மின்சாரம் தயாரிக்கிறது. இத்தகைய மூடல் ஆற்றுநீர் வெப்பத்தால் ஆவியாகி வீணாவதும் தடுக்கப்படுகிறது. ஆண்டுக்கு 90,000 லிட்டர் நீர் தடுக்கப்படுவதாகக் கூறப்படுகிறது.
இராசத்தான் மாநிலத்தில் சூரிய ஆற்றல்
குசராத்திற்கு அடுத்தநிலையில் இராசத்தான் மாநிலம் சூரிய ஆற்றல் பயன்பாட்டில் விளங்குகிறது. 40 மெகாவாட் திறனளவுள்ள திருபாய் அம்பானி சூரியப் பூங்கா ஏப்ரல் 2012இல் துவங்கப்பட்டுள்ளது. இரண்டு 125 மெகாவாட் அங்கங்களான 250 மெகாவாட் இறு நேரோட்ட பிரெசுனல் எதிரொளிப்பி (CLFR) நிலையமொன்றை நிறுவி வருகிறது.
மகாராட்டிரத்தில் சூரிய ஆற்றல்
சீரடி சாயி பாபா தேவத்தானத்தில் உலகின் மிகப்பெரும் சூரிய ஆற்றல் நீராவி அமைப்பு இயங்கி வருகிறது. ரூ.1.33 கோடி செலவில் கட்டப்பட்டுள்ள இந்த அமைப்பின் மூலம் கோவிலுக்கு வரும் பக்தர்களுக்காக நாளொன்றுக்கு 50,000 சாப்பாடுகள் சமைக்கப்படுகின்றன. இதன் மூலம் ஆண்டொன்றுக்கு 100,000 கிலோ சமையல் எரிவளி மிச்சப்படுகிறது. மின்சாரம் இல்லாத நேரத்திலும் நீராவியால் தயாரிக்கப்படும் மின்சாரம் தண்ணீரை ஏற்றுவிக்கப் பயன்படுத்தப்படுகிறது.
தமிழகத்தில் சூரிய ஆற்றல்
மே 2018 கணக்கின் படி, இந்தியாவிலேயே ஐந்தாவது அதிகம் சூரிய மின்னாற்றல் உற்பத்தி செய்யும் மாநிலமாகத் தமிழ்நாடு இருக்கிறது. மொத்த மின்னுற்பத்தித் திறன் 1.8 கிகாவாட். கமுதியில் இந்தியாவின் பெரும் சூரிய மின் நிலையங்களுள் ஒன்று 2016-ஆம் ஆண்டு முதல் செயல்பட்டு வருகிறது.
வெளி இணைப்புகள்
பகுப்பு:இந்தியாவில் ஆற்றல்
வினையின் மூலக்கூறு எண்
வினையின் மூலக்கூறு எண் என்பது, ஒரு வேதி வினையின் எளிய படியில் ஈடுபடக்கூடிய அணுக்கள் அல்லது மூலக்கூறுகளின் எண்ணிக்கை மூலக்கூறு எண் என்பதைக் குறிக்கும்.. ஒரு வேதி வினையானது ஒன்றுக்கு மேற்பட்ட எளிய படிகளில் நிகழக்கூடியது. ஒவ்வொரு எளிய படி வினையும் அவற்றிற்கே உாிய மூலக்கூறு எண்ணை பெற்றுள்ளன.
ஒரு வினையானது ஒன்றுக்கு மேற்பட்ட படிகளில் நிகழ்ந்தால் மொத்த வினைக்கான மூலக்கூறு எண் கணக்கிடப்படுவதில்லை.ஆனால், எளிய வினைகளில் மூலக்கூறு எண் மற்றும் வினை வகை ஆகியவை சமமாக இருக்கும்.மூலக்கூறு எண் சுழியாக அல்லது பின்னமாகவோ இருக்க இயலாது.மூலக்கூறு எண் எப்போதும் எதிா்குறியை பெற்றிருப்பதல்லை.
சான்றுகள்:
Physical chemistry by Lewis and Glasstone.
பகுப்பு:வேதியியல் பகுப்பு:தூத்துக்குடி மாவட்ட ஆசிரியர்கள் தொடங்கிய கட்டுரைகள்
கத்ரிகளின் பட்டியல்
கத்ரி இனத்தின் குறிப்பிடத்தக்க நபர்களின் பட்டியல் கீழே தரப்பட்டுள்ளது.
மேற்கோள்கள்
Khatri K பகுப்பு:பஞ்சாபி மக்கள்
காலாங்கரை இராமசாமி பெருமாள் கோயில்
கோயில் அமைப்பு
இக்கோயிலில் இராமசாமி பெருமாள் சன்னதியும், பெரியசாமி உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் வைகானசம் ஆகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:தூத்துக்குடி மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
உருது கவிஞர்
உருது கவிஞர் இந்தியாவில் வளர்ந்தோங்க, இசுலாமிய மன்னர்களே காரணம் என்பர். தக்காணத்தில் இந்துக்களும் முஸ்லிம்களும் நண்பர்களாக வாழ்ந்தது, அரசாங்க அலுவல்களில் இந்துக்கள் மிகுதியாக இடம் பெற்றது, கணக்குக்கள் சுதேச மொழியில் எழுதப்பெற்றது, முஸ்லிம் அரசர்கள் சுதேசமொழிக்கு ஆதரவு அளித்தது ஆகிய இவை அனைத்தும் சேர்ந்து தக்காண உருது மொழியை வளர்க்கவும், இலக்கியச் சாதனமாகச் செய்யவும் உதவின. கோல்கொண்டாவில் அரசாண்ட முஸ்லிம் மன்னர் வமிசத்தினருள் இறுதியில் ஆண்ட நால்வரும் கல்வியையும் புலமையையும்   ஆதரித்ததுடன்  சிறந்த கவிஞர்களாகவுமிருந்தனர். முகம்மது குலீகுதுப்ஷா (1580-1611) வினுடைய குல்லியாத் என்னும் பாடல் திரட்டு அவருடைய பலதிறப்பட்ட    மேதையைத் தெரிவிப்பதற்குத்  தக்க  சான்றாக இருந்துகொண்டிருக்கிறது. இறுதியாக ஆண்ட இந்த நான்கு மன்னர்களுடைய காலத்தில் முல்லா வஜ்ஹீ, முல்லா கவாசி, முல்லா இப்ன் - நஷாதி, முல்லா குதுபி, ஷேக் அகமது ஜுனைதி போன்ற பல சிறந்த கவிஞர்கள்  வாழ்ந்துவந்தனர்.
அரசப் பரம்பரைக் கவிஞர்
பிஜாப்பூர் அரசர் II-ம் -அலி ஆதில்ஷாவின் சமஸ்தானத்தில், முல்லா நுஸ்ரதி (இ. 1683) மிகச் சிறந்த கவிஞராக இருந்தார். அவர் குல்ஷனெ இஷ்க், அலிநாமா, குல்தஸ்த-ஏ-இஷ்க் என்னும் மூன்று பெரிய கதைகள் இயற்றியுள்ளார். அவர் கற்பனை ஆற்றலிலும் புதிய கருத்துக்களிலும், சொற் சுவையிலும் சிறந்தவராக இருந்தார். ஹாஷிமி (இ. 1679) மற்றொரு பெரிய கவிஞர்; எகிப்து அரசரின் மனைவியான ஜுலைக் காவையும் யூசுப்பையும் பற்றிய பிரசித்திபெற்ற கதையை, வைத்து யூசுப்-ஜூலைக்கா என்னும் பெயரால் காவியம் ஒன்று இயற்றியுள்ளார்.
மஸ்னவி
தக்காணத்து மக்கள் பெரிதும் விரும்பிய கவிதை வகை மஸ்னவி என்பதாகும். பெரும்பாலும் கவிஞர்கள் அனைவரும் எத்தனை மஸ்னவிகள் இயற்ற முடியுமோ அத்தனை இயற்ற முயன்றனர். அவற்றுள் சில இப்போது கிடைக்கின்றன. அவற்றின் நடை இயற்கையானதாகவும் எளியதாகவும் சொல்வன்மை யுடையதாகவும் இருக்கின்றது. பிற்காலத்தில் கவிதைக்கு ஒவ்வாதவை என்று ஒதுக்கப்பட்ட, இந்திச் சொற்கள் இவர்கள் கவிதைகளில் நிறைந்துள்ளன. இந்த நிலையில் உருதுக்கவிதையின் சாஸர் என்று கூறத்தக்க வலி என்பவர் பிறந்து உருதுக்கவிதையை, உணர்ச்சிகளைத் தக்கவாறு வெளியிடத் தக்க இலக்கிய சாதனமாக்கினார். இவரே ரீக்தா என்னும் கவிதை இயற்றி, உருவாக்கின தந்தையாகக் கருதப்படுகிறார்.
இவர் ஔரங்கபாத் என்னும் நகரில் 1668ஆம் ஆண்டில் பிறந்து, இருபதாவது வயதில் அகமதாபாத்துக்குச் சென்று, குஜராத்தில் வாழ்ந்த மௌலானா ஷா வஜிஹூத்தீன் என்னும் புலவருடைய மாணாக்கரானார். உருதுக் கவி புனையும் இயற்கை ஆற்றல் உடையவராயிருந்தார். அவர் இருமுறை டெல்லிக்குச் சென்றார். அப்போது அவருடைய கவிதைகள் வட இந்தியாவிலிருந்த பாரசீக, உருதுப்புலவர்களுடைய கருத்தைக் கவர்ந்தன. அதன் மேல் அவருடைய புகழ் நாடெங்கும் பரவியது. இதுவரை பாரசீக மொழியில் மட்டுமே கவிதை யாத்துவந்த கவிஞர்கள் உருதில் அழகான கவிதைகள் புனையத் தொடங்கினர். வலி அகமதாபாத்தில் 1744-ல் இறந்தார். இவரைப் பின்பற்றி வடநாட்டுக் கவிஞர்களாகிய ஷாஹதீம், ஷா முபாரக் ஆப்ரூ, சிராஜுதீன் அலி கான் ஆர்ஜு, முகம்மது ஷாக்கீர் நாஜி, மியான் ஷர்புதீன் மஸ்மூன் முதலிய பலர் அழகற்ற பல தக்காண உருதுச் சொற்களையும் சொற்றொடர்களையும் நீக்கிவிட்டுப் பண்டைப் பாரசீகச் சொற்களை மிகுதியாகச் சேர்த்து உருது மொழியை மெருகிட்டனர்.
18ஆம் நூற்றாண்டு
சையது முகம்மது மீர்சோஜ் (1720-1798) டெல்லியில் பிறந்து, 1777-ல் துறவியாகி, இலட்சுமணபுரியில் வாழ்ந்து வந்தார். அவருடைய நடை பண்டை நடையை ஒத்தது. அவர் கஜல்கள் தவிர வேறு கவிதைகள் புனையவில்லை. அவருடைய குணத்திற்கு அவையே ஒத்தனவாக இருந்தன.
டெல்லி நவாபுகள்
டெல்லியானது உருது இலக்கியம் வளரும் நகரமாயிருந்தபோதிலும், நாளடைவில் இலட்சுமணபுரியும் அத்தகைய நகரமாக ஆகிவந்தது. அவுது நாட்டுநவாபுக்கள் கல்வியையும் கலையையும் பெரிதும் ஆதரித்துவந்தார்கள். டெல்லியிலிருந்தும் பிற ஊர்களிலிலிருந்தும் வந்த கவிஞர்களைத் தங்கள் சமஸ்தானத்தில் ஏற்று மகிழ்ந்தார்கள். சௌதா, மீர்சோஜ், மீர் ஹசன் போன்றவர்களை மிகுந்த அன்போடு வரவேற்று, உபசரித்து, வேண்டிய பரிசில் அளித்தார்கள், டெல்லியில் பிற்காலத்திலிருந்த முஸ்ஹபி (1750-1820), ஜுரத் (இ. 1810), இன்ஷா (இ. 1817) முதலியோர் இலட்சு மணபுரியில் போய்த் தங்கியிருந்தனர், இலட்சுமணபுரியில் கவிதைக் கழகங்கள் தோன்றின. பிரபுக்களும் பொதுமக்களும் கவிதைகளைச் சுவைத்து மகிழ்வதில் ஆழ்ந்து போயினர். இன்ஷா என்பவர் மிர்ஜா சுலைமான் ஷிக்கோஹ் என்னும் பிரபுவிடம் சென்று, தம்முடைய வினயத்தாலும் சாதுரியப் பாடல்களாலும் அப் பிரபுவின் தயவைப் பெற்று, அவரால் அதுவரைப் போற்றப்பட்ட முஸ்ஹபி என்னும் கவிஞருடைய நிலையைப் பெற்றார். இதனால் அவ்விரு புலவர்களிடையே மிகுந்த மனக்கசப்பு உண்டாயிற்று. இருவரும் அவர்களுடைய சீடர்களும் ஒருவரையொருவர் திட்டியும் கேலி செய்தும் செய்யுள்கள் எழுதிக் கொட்டினர். பிரபுக்களும் பொதுமக்களும் இந்த விபரீத வேடிக்கைகளைக் கண்டு களிப்புற்றனர்.
ஜுரஹத் கஜல்கள் செய்வதில், திறமையுடையவர் கசீதா போன்ற வேறுவகைப் பிரபந்தங்கள் செய்ய முயலவில்லை. அவர் காலத்தில் வாழ்ந்த மற்றப் புலவர்கள் தங்கள் செய்யுட்களைப் பாரசீக மொழியில் இயற்றினர். அக்காலத்து நவாபுக்களும் பிரபுக்களும் களியாட்டங்கள் அயர்ந்தபடியால் இவரும் அவற்றிற்கேற்ற காதற் கவிதைகளைச் செய்வதிலேயே பேர் பெற்றவராயிருந்தார். இந்த நிலையில் சஆதத்யார்கான் ரன்கீன் (1757-1855) என்பவரும், ஜான்சாகேப் என்று வழங்கிய மீர்யார் அலி கான் (இ. 1897) என்பவரும் ரீக்தி என்னும் புதுவகைக் கவிதையை இயற்றத் தொடங்கினர். ரன்கீன் இன்ஷாவின் நெருங்கிய நண்பராக இருந்தார். அவர் அழிகும் செல்வமும் வாய்ந்தவர் ; பரத்தையர், நடன மாதர்களிடையிலேயே அதிகமாகக் காணப்படுவார். ஜான் சாகேப் பெண்போல் உடை தரித்துப் பெண் குரலில் கவிஞர்கள் கூடிய அவையில் காதற் கவிதைகளைப் பாடுவார். இவருடைய கவிதைகளில் பெண்களின் உணர்ச்சிகள் மிகுதியாகக் காணப்படினும், அவை பெரியோர்களுடைய நன்மதிப்பைப் பெற முடியவில்லை.
டெல்லியிலிருந்த கவிஞர்கள் உணர்ச்சிகளை எளிய சொற்களாலாய செய்யுட்களில் வெளியிட்டனர். அவர்களுக்குக் கருத்தும் உணர்ச்சியுமே தலையாயவை. அவற்றிற்குப் பிற்பட்டவையே சொல்லழகும் கற்பனை நயமும். ஆனால் இலட்சுமணபுரியிலிருந்த கவிஞர்கள், அவர்களுள்ளும் முக்கியமாக ஷேக் இமாம் பக் ஷ் நாசிக் (இ. 1838) என்பவரும் அவருடைய மாணவர்களும் சொல்லணியிலேயே தங்கள் கவனத்தைச் செலுத்தினார்கள். அவர்களுக்குக் கருத்து முதன்மையல்ல, நடையே முதன்மை. அதன் காரணமாகக் கவிதையானது இயற்கையாக நிகழாமல் செயற்கையாகவே ஆயிற்று. இக் கவிஞர்கள் உயர்வு நவிற்சி போன்ற அணிகளிலேயே திளைத்தார்கள்.
உருது என்னும் பெயர்
நாசிக் என்பவர் அரபு, பாரசீகச் சொற்களில் மிகுந்த விருப்பமுடையவர். சில பண்டை இந்திச் சொற்களை, இவர் கவிதைக்கு ஏலாதவை என்று ஒதுக்கினார். பால், எண் போன்ற இலக்கண விஷயங்களில் இவர் மிகுந்த கவனம் செலுத்தினார். அவைபற்றிக் கண்டிப்பான விதிகளும் வகுத்தார். இவர் காலம் முதல்தான் உருது என்னும் பெயர் நன்றாக வழங்கலாயிற்று. உணர்ச்சிப் பாடல்களை ரீக்தா என்று கூறாமல் கஜல்கள் என்று கூறும் வழக்கமும் உண்டாயிற்று. நாசிக் கவிஞருக்குப் பல மாணவர்கள் இருந்தனர். அவர்களும் சிறந்த கவிதைகள் இயற்றியுள்ளனர். நாசிக் கவிஞர் முறையை ஏற்றுக்கொள்ளாதிருந்த பெரிய கவிஞர் காஜா ஐதர் அனி ஆத்தஷ் (இ-1846) ஆவர். இவருடைய மாணவர்களும் பலராவர். இந்தக் காலத்தில் தோன்றிய உணர்ச்சிக் கவிதைகளை இயற்றிய சிறந்த கவிஞர்களுள் ஒருவர் ஆத்தஷ். பொது மக்கள் பேசும் மொழியிலேயே இவர் கவிகள் செய்தார். ஆயினும் அவை ஆற்றலுடையனவாகவும் உணர்ச்சி ததும்புவனவாகவும் உள்ளன.
அலி, ஹசன், ஹுசேன், அவர்களுடைய மக்கள் ஆகியோர் தங்கள் மதக் கொள்கையின் பொருட்டு இன்னல் பல அடைந்ததையும், உயிரை மனமுவந்து அளித்ததையும் எண்ணி முஸ்லிம்களுள் ஷியா வகுப்பினர் துக்கம் கொண்டாடுவது வழக்கம். ஆதலால் பிஜாப்பூரிலும், கோல்கொண்டாவிலும் அரசாண்ட ஷியா அரசர்களின் ஆதரவிலிருந்த ஷியா கவிஞர்கள் அவலச்சுவை நிறைந்த பாடல்களை ஏராளமாகப் பாடினர். இத்தகைய பாடல்களைச் செய்தவர்களுள் சிறந்தவர்கள் ஹாஷீம் அலி, இமாமி, ரஜா, சையது, குலாமி, காதிர் முதலியவர்கள். ஆயினும் இத்தகைய பாடல் வகை உச்ச நிலை எய்தியது அவுது நவாபுக்கள் ஷியாக்கள் ஆனபொழுது தான். துன்பம் கொண்டாடும் காலம் பத்து நாளிலிருந்து 40 நாள் என்று நீட்டிக்கப்பட்டது. இத்துக்கம் கொண்டாடுவது முகரம் என்னும் புனிதத் திங்களில் ஆனபடியால், அந்தத் திங்களில் இலட்சுமண புரி அரச சபையில் கேளிக்கை, விநோதங்கள் நின்று போகும். நாடெங்கும் மக்கள் கூட்டங்கூடித் துக்கம் கொண்டாடுவார்கள். அப்பொழுது அவலச்சுவை நிறைந்த இரங்கற்பாக்கள் ஹசன், ஹுசேன் இருவருடைய சாவையும் குறித்து இயற்றப்பட்டுப் பாடப்பெறும். அவுது மன்னர்களுள் இறுதியானவரான வாஜித் அனிஷா என்பவர் அக்காலத்தில் இத்தகையபாக்கள் செய்வதில் புகழ் பெற்றவராயிருந்த மீர் அலி அனீஸ் (1802-1874), சலாமத் அலி தபீர் (1803-1875) ஆகிய இருவரையும் அழைத்து, அவர்களுடைய கவிதைகளைப் பாடச்சொல்லிக் கேட்பார்.
வரகவி
இவ்விருவரிலும் அனீஸ் என்பவரே உயர்ந்தவர் ; வரகவியுமாவர். கவிதை இயற்றுவது அவருடைய குடும்ப மரபு. அவருடைய பாட்டனார் காலத்திலிருந்து அவருடைய பேரன் காலம் வரை அவருடைய குடும்பத்தினர் பலரும் சிறந்த இரங்கற்பாக்கள் செய்துளர். அதனுடன் அனீஸ் இயற்கைக் காட்சிகளையும் போர்களையும் உள்ளக்கிளர்ச்சிகளையும் சித்திரிப்பதில் அற்புத ஆற்றல் படைத்தவர். ஆனால் தபீர் போல் புலமை வாய்ந்தவரல்லர், தபீரின் கவிதை கற்பனையும் அணி அலங்காரமும் சொல்லடுக்குக்களும் நிரம்பியதாகும். அனீஸிடம் சொல்வன்மையையும் தபீரிடம் பெருமிதத்தையும் காணலாம். இவ்விருவரும் உருது மொழிக்குச் செய்துள்ள பணி அளவிடற்பாலதன்று. இவர்கள் இயற்றிய இலட்சக்கணக்கான ஈரடிச் செய்யுட்கள் பல விதமான சொற்களையும் சொல்லாட்சிகளையும் கையாண்டு உருதுச் சொல்வளத்தைப் பெருக்கியுள்ளன.